钦定古今图书集成/历象汇编/岁功典/第043卷 > 夏日戏题郭别驾东堂 许浑
## 钦定古今图书集成/历象汇编/岁功典/第043卷 > 夏日戏题郭别驾东堂 许浑

微风起画鸾，金翠暗珊珊。晚树垂朱实，春篁露粉竿。
散香蕲簟滑，沈水越瓶寒。犹恐何郎热，冰生白玉盘。

===夏日登西林白上人楼　　　　　刘沧===几到西林清净境，层台高视有无间。寒光远动天边
水，碧影出空烟外山。苔点落花微萼在，叶藏幽鸟碎
声闲。旷然多慊登楼意，永日重门深掩关。